Анджэй Дуда

А́нджэй Себа́стьян Ду́да ( польш. Andrzej Sebastian Duda    1972 оны 5 дугаар сарын 16-нд Краков хотод төрсөн) — Польшийн улс төрийн зүтгэлтэн. 

2015 оны 5 дугаар сарын 24-нд Бүгд Найрамдах Польш Улсын 6 дахь Ерөнхийлөгчөөр сонгогдож 2015 оны 8 дугаар сарын 6-нд албан ёсоор тангараг өргөж үүргээ гүйцэтгэж эхэлсэн  (2020 онд дахин 5 жилийн хугацаатай улиран сонгогдсон). Польшийн “Эрх зүй, шударга ёс” (польш. Prawo i Sprawiedliwość, PiS) улс төрийн намын гишүүн. 

Намтар
Анджэй Дуда 1972 оны 5 дугаар сарын 16-нд Краков хотод төрсөн.

1991-1996  онд Краков хотын Ягелонийн Их сургуулийг эрх зүй, захиргааны мэргэжлээр төгссөн. 1997 оны 2 дугаар сараас төрөлх сургуульдаа багшилж бөйгаад 2005 онд Эрх зүйн ухааны докторын зэрэг хамгаалжээ.

2006-2007 онд Хууль зүйн яамны Төрийн нарийн бичгийн орлогч, 2008-2009 онд Л.Качински Ерөнхийлөгчийн Тамгын газрын орлогч даргаар ажиллаж байсан.  

2011-2014 онд “Эрх зүй, шударга ёс” намаас нэр дэвшиж Сеймын гишүүн болсон. 2014 оны 5 дугаар сараас Европын парламентад Польш улсаа төлөөлхөөр сонгогдож Сеймын гишүүнээ орхисон бөгөөд Ерөнхийлөгчөөр сонгогдох хүртлээ Евро парламентад улсаа төлөөлжээ. 

Тэрээр 2015 оны 5 дугаар сарын 10-нд Польшийн Ерөнхийлөгчийн сонгуульд өрсөлдөж 34,76 % хувь авч Ерөнхийлөгч Б.Коморовскитай хоёрдугаар шатанд өрсөлдөх болсон. Хоёр долоо хоногийн дараа 5 дугаар сарын 24-нд болсон хоёрдугаар тойрогт сонгогчдын 53% хувийн саналыг авч Польшийн Ерөнхийлөгчөөр сонгогдсон байна.   

2016 оны 5 дугаар сарын 20-нд А.Дуда 1944-1989 оны коммунизм эсвэл өөр тоталитар дэглэмийн хүмүүсийн нэрээр гудамж, талбай барилга байгууламж болон бусад нийтийн байгууламжийн сурталчилан нэрлэхийг хориглох тухай хуульд гарын үсэг зурсан.    

2017 онд А.Дуда "Хүнд хэцүү өнгөрсөн үеийн үнэнийг хүлээн зөвшөөрөх, тэр дундаа 1930-аад онд Зөвлөлт засгийн зүгээс Польшуудыг устгасан" гэдгээ хүлээх нь Орос-Польшийн харилцаа сайн байх урьдчилгаа нөхцөл гэжээ.   

2020 онд дахин хоёрдахь удаагаа сонгуульд оролцож 51,03 % санал авч Ерөнхийлөгчөөр 5 жилээр сонгогдсон. 2020 оны 8 дугаар сарын 6-нд Анджей Дуда-гийн Тангарга өргөх ёслол болсон байна.       

 Хувийн амьдрал 
Эцэг Ян Тадеуш Дуда — техникийн ухааны профессор,  эх Янина Милевска-Дуда — химийн шинжлэх ухааны профессор. Гэргий герман хэлний багш Агата Корнхаусер-Дуда болон 1995 онд төрсөн охин Кинга нартайгаа амьдардаг.

Католик шашинтан бөгөөд шашны арга хэмжээнд их оролцдог. 

Ангилал:Польшийн ерөнхийлөгч
Ангилал:Одооны төрийн тэргүүн
Ангилал:21-р зууны улс төрч
Ангилал:Польшийн өмгөөлөгч
Ангилал:Польшийн эрх зүйн улс төрч
Ангилал:Европын Парламент дахь Польшийн гишүүн
Ангилал:Хууль зүйн сайдын орлогч сайд
Ангилал:Эрх Чөлөөний Холбооны гишүүн
Ангилал:Эрх зүй ба Шударга ёс Намын гишүүн
Ангилал:Гэгээн Олафын одон шагналтан (их загалмай)
Ангилал:Леопольдын одон шагналтан (их загалмай)
Ангилал:Польшийн Дахин төрөлт одон шагналтан (их загалмай)
Ангилал:Португалын Гавьяаны одон шагналтан (их загалмай)
Ангилал:Румыны Од шагналтан (колланэ)
Ангилал:Стара планина одон шагналтан
Ангилал:Цагаан Арслан одон шагналтан (их загалмай)
Ангилал:Цагаан Бүргэд одон шагналтан
Ангилал:Финландын Цагаан Сарнай одон шагналтан (их загалмай)
Ангилал:Ягеллоны Их Сургуулийн төгсөгч
Ангилал:Ягеллоны Их Сургуулийн багш
Ангилал:Польшууд
Ангилал:1972 онд төрсөн